MIRON COSTIN 
DE NEAMUL MOLDOVENILOR 
DIN CE ȚARĂ AU IEȘIT STRĂMOȘII LOR 


cca. 1677, publicată pentru prima dată în 1852 


Introducere 


Lucrare neterminată, păstrată în 29 de copii manuscrise şi publicată 
pentru prima dată de M. Kogălniceanu în 1852, are un caracter savant și o 
nobleţe a ideilor care o va face cartea de căpătâi a Școlii Ardelene. 


Predoslovia enumeră scopurile lucrării: 
a) afirmarea etnogenezei pentru „lăcuitorii țării noastre, Moldovei și 
Ţării Muntenești și românii din ţările ungurești, care toţi un neam și odată 


descălecaţi sântu”; 


b) conştientizarea valorii documentului scris, care rămâne mărturie 
peste veacuri: „Lăsat-au puternicul Dumnezeu iscusită oglindă minţii 
omenești, scrisoarea...”. Românii trebuie să-şi cunoască istoria, „toate alte 
țări știindu începuturile sale”; 

c) dezminţirea ocărilor aduse de unii copiști ai cronicii lui Ureche, ca 
Simion Dascălul („om cu multă neștiință și minte puţină”) şi Misail 
Călugărul, care afirmaseră că moldovenii sunt urmașii tâlharilor de la Roma 
exilați în Dacia; 


d) refacerea istoriei Moldovei de la primul descălecat, completând 
astfel cronica lui Ureche; 


e) elogiul scriiturii şi al lecturii: „... căci nu este alta și mai frumoasă 
şi mai cu folos în toată viața omului zăbavă decât cetitul cărților”. 


Opera propriu-zisă este alcătuită din şapte capitole: 
I. Prezentarea geografică și etnografică à Italiei; 
II. Formarea Imperiului Roman; 


III. Înfăţişarea Daciei; 


IV. Cucerirea și colonizarea Daciei de către Traian; 
V. Mărturii arheologice despre originea poporului român; 
VI. Mărturii filologice și etnografice; 


VII. Încercarea de a completa răstimpul dintre colonizarea Daciei şi 
întemeierea Moldovei. 


Predoslovie 


Adecă cuvântare dintăi de descălecatul ţărăi cel dintăi şi a neamului 
moldovenescu 


Către cititoriu 


începutul ţărâlor acestora și neamului moldovenescu şi muntenescu și 
câţi sunt şi în Ţările Ungurești cu acest nume, români și până astăzi, de 
unde suntu și de ce seminție, de când și cum au dăscălecat, aceste părți de 
pământu, a scrie, multă vreme la cumpănă au stătut sufletul nostru. Să 
înceapă osteneala aceasta, după atâta veci de la discălecatul țărâlor cel 
dintăi de Traian împăratul Râmului, cu câteva sute de ani peste mie trecute, 
să sparie gândul. A lăsa iarăş nescris, cu mare ocară înfundat neamul acesta 
de o seamă de scriitori, ieste inimii durere. Biruit-au gândul să mă apucu de 
această trudă, să scoţ lumii la vedere felul neamului, din ce izvor şi seminţie 
suntu lăcuitorii țărâi noastre, Moldovei și Ţărâi Muntenești și românii din 
Ţările Ungureşti, cum s-au pomenit mai sus, că toți un neam și o dată 
discălecaţi suntu, de unde suntu veniţi strămoșii loru pre aceste locuri, supt 
ce nume au fostu întăi la discălecatul lor şi de cându s-au osebit şi au luat 
numele cest de acum, moldovan și muntean, în ce parte de lume ieste 
Moldova, hotarăle ei păn unde au fostu întâi, ce limbă ţin și păn-acum, cine 
au lăcuit mai nainte de noi pe acestu pământii și supt ce nume, scot la ştirea 
tuturoru, carii voru vrea să știe neamul ţărilor acestora. 


Dzice-va neştene: prea târziu ieste; după sutele de ani cum să voru 
putea şti poveştile adevărate, de atâtea vacuri? Răspunzu: Lăsatau 
puternicul Dumnezeu iscusită oglindă minţii omenești, scrisoarea, dintru 
care, daca va nevoi omul, cele trecute cu multe vremi le va putea ști şi 
oblici. Şi nu numai lucrurile lumii, staturile șincepăturile ţărâlor lumii, ce și 
singură lumea, ceriul și pământul, că suntu zidite după cuvântul lui 
Dumnezeu celui puternic. Crezu, din Scripturi ştim și din Scripturi avem şi 
sfânta credință a noastră creştinească și mântuirea noastră cu pogorârea 
fiilui lui Dumnezeu şi împelițarea cuvântului lui, cel mai denainte de veci în 
firea omenească (denafară de păcatu). Scriptura ne deschide mintea, de 
ajungem cu credința pre Dumnezeu, duhul cel nevăzut și necoprinsu şi 
neajunsu de firea noastră, Scriptura departe lucruri de ochii noştri ne face de 


le putem vedea cu cugetul nostru. Să nu pomenim de marile Moisi, carile 
după 2.400 de ani au scris letopiseţul de zidirea lumii, că acela au avut pre 
însuşi Dumnezeu dascăl, rostu cătră rost. Omirân 250 de ani au scris după 
răsipa 


Troadii războaiele lui Ahileus, Plutarhu în 400 de ani au scris viiaţa şi 
faptele vestitului împăratu în lume, a lui Alexandru Machidon; Titus Livius 
cursul a toată împărăţiia Râmului în 700 de ani şi mai bine au scrisu după 
urzitul Râmului și alți mulţi istorici, cercându deamărântul scrisorile, cursul 
a multe vacuri cu osârdie şi cu multă osteneală au scos lumii la vedere 
istorii. 


Îndemnatu-m-au mai multu lipsa de ştiinţa începutului aceştii țări, de 
descălicatul ei cel dintâi, toate alte ţări ştiindu începuturile sale. Laud 
osârdiia răposatului Urechie vornicul, carile au făcut de dragostea țărâi 
Letopiseţul său, însă acela de la Dragoș-vodă, de discălicatul cel al doilea al 
țărâi aceştiia din Maramoroșu scrie. Iară de discălicatul cel dintăi cu 
români, adecă cu râmleni, nimica nu pomenește, numai ameliță la un loc, 
cum că au mai fostu ţara o dată discălicată și s-au pustiit de tătari. Ori că n- 
au avut cărţi, ori că i-au fostu destul a scrie de mai scurte vacuri, destul de 
dânsul și atâta, câtu poate să zică fieştecine că numai lui de această ţară i-au 
fostu milă, să nu rămâie întru întunerecul neştiinței, că celelalte ce mai 
suntu scrise adăosături de un Simeon Dascălul și al doilea, un Misail 
Călugărul, nu letopiseţe, ce ocări suntu. Care și acelea nu puţină a doao 
îndemnare mi-au fostu. Câtu mi să pare, bine nu știu, că n-am văzut 
letopiseţul lui Evstratie logofătul, iară cum am înţeles de câţva boieri și mai 
ales din Niculai Buhuș ce au fostu logofăt mare, pre acestu Simeon Dascăl, 
Istratie logofătul l-au fătat cu basnile lui și Misail Călugărul de la Simeon 
au născut, cela fiiu, cestalalt nepot. Și mult mă mir de unde au luat aceste 
basne, că si Urechie vornicul scrie si el: 45 de ani la domniile cele dintăi, 
nici o scrisoare nu să afla de lucrurile lor, ce s-ar fi lucratu şi nici streinii n- 
au ştiut nimica de dânșii, pănă la Alixandru-vodă cel Mare și Bun. Decii au 
început istoricii leşăşti a scrie, mai ales Bielschii și Martin Pașcovschii, pre 
carii i-au urmatu răposatul Urechie vornicul. Dacă n-au fostu dară dintăi 
scrisoare în ţară şi nici streinii n-au ştiut şi nimica n-au scris, de unde suntu 
aceste basne, cum ca să fie fostu moșii ţărâi aceştiia din temniţile Râmului, 
dați întru ajutoriul lui Laslău craiul unguresc? Și românii acum era în 


Maramoroş în zilele acelui craiu, cești dincoace, de unde ieste acum 
Moldova, iară cei dincolo, unde ieste acum [ara Muntenească, iară în 
munţi, pre Olt, unde şi acum să pomenește [ara Oltului și râmlenii cei 
discălicaţi de Traian în Ardeal, acum era în Ardeal. 


Eu, iubite cetitoriule, nicăirea n-am aflatu nici un istoric, nici latin, nici 
leah, nici ungur, și viiaţa mea, Dumnezeu ştie, cu ce dragoste pururea la 
istorii, iată și pănă la această vârstă, acum și slăbită. De aceste basne să dea 
seama ei şi de această ocară. Nici ieste şagă a scrie ocară vecinică unui 
neam, că scrisoarea ieste un lucru vecinicu. Cându ocărăsc într-o zi pre 
cineva, ieste greu a răbda, dară în veci? Eu voi da seama de ale mele, câte 
scriu. 


Făcutu-ț-am izvod dintăiași dată de mari şi vestiți istorici mărturii, a 
cărora trăiescu și acum scrisorile în lume și vor trăi în veci. Şi așa am 
nevoit, să nu-mi fie grijă, de-ar cădea această carte ori pre a cui mână și din 
streini, carii deamăruntul cearcă zmintelile istoricilor. Pre dânşii am urmat, 
care vezi în izvod, ei pavăţa, ei suntu povaţa mea, ei răspundu și pizmașilor 
neamului acestor ţări și zavistnicilor. 


Și întăi unui Enea Silvie şi cu următorii lui; însă acesta istoric nu aşa 
greu nepriietin ieste, cât numai acest nume vlah de pe Fleac hatmanul 
Râmului că ieste, scrie, unde s-au lunecatu și săracul Urechie vornicul. 
Credem neputinții omenești. 


lară ieste altul, de neamul său leah, lane Zamovschii, care orbu 
năvăleşte, zicându că nu suntu moldovenii, nici muntenii din râmleni, ci 
trecându pre aicea, pre aceste locuri, Traianuâmpăratul și lăsându slujitori 
de pază, au apucat o samă de dachi limba râmlenească. Vei vedea apoi şi a 
cuvintelor lui răspunsul şi ocara, nu de la mine, ci de la istoricii, povaţile 
mele, la rândul său. 


Puternicul Dumnezeu, cinstite, iubite cetitoriule, să-ți dăruiască după 
aceste cumplite vremi anilor noştri, cânduva și mai slobode veacuri, întru 
care, pe lângă alte trebi, să aibi vreme și cu cetitul cărților a face iscusită 
zăbavă, că nu ieste alta și mai frumoasă și mai de folos în toată viiaţa 
omului zăbavă decâtu cetitul cărților. Cu cetitul cărților cunoaştem pe 
ziditoriul nostru, Dumnezeu, cu cetitul laudă îi facem pentru toate ale lui 


cătră noi bunătăţi, cu cetitul pentru greșalele noastre milostiv îl aflăm. Din 
Scriptură înţelegem minunate şi vecinice fapte puterii lui, facem fericită 
viiaţa, agonisim nemuritoriu nume. Sângur Mântuitorul nostru, domnul și 
Dumnezeu Hristos, ne învaţă, zicându: Crid'enfeni d'enfiir, adecă: Cercaţi 
scripturile. Scriptura departe lucruri de ochii noştri ne învaţă, cu acele 
trecute vremi să pricepem cele viitoare. Citește cu sănătate această a noastră 
cu dragoste osteneală. 


De toate fericii și daruri de la Dumnezeu voitoriu 


Miron Costin, care am fost logofăt mare în Moldova 


Cap I 
De Italia 


Toate lucrurile, dacă să încep a spune din ceputul său, mai lesne să 
înțeleg. Și neamul moldovenilor fiindu dintru o țară care să chiamă Italiia, 
de Italiia și de împărățiia Râmului, a căriia împărății scaunul, orașul Râmul, 
în dricul Italiei ieste, a pomeni întăi ne trage rândul. Ţara Italiei, de aicea de 
la noi, dreptu spre apusul soarelui ieste, nu aşa depărtată de ţara noastră, că 
de la Belgradul carile îl ştim mai toţi că ieste pe Dunăre, unde cade apa 
Savei în Dunăre, niguţătorește mergându, cale de 30 zile ieste pănă la 
Vineţiia şi Vineţiia ieste pre pământul Italiei. 


În statul său ieste între mări, ca şi Greţiia, adecă Ţările Greceşti, că 
dincoace, dispre noi, să închide cu o limbă de mare, care iese din Marea 
Albă vineţiienii zic acei limbi Colfo de Vineţie, adecă limba sau grumazii 
de Vineţiia să zice şi cu alt nume şi Marea Adriaticum, marea de Adrie. Iară 
mării din care iese limba aceia îi zicu latinii Marea Mediteraneum, adecă 
marea den mijlocul pământului; turcii, grecii şi noi zicem Marea Albă. Iară 
dispre ceialaltă parte, spre apus, îzbucneşte iară din ceiași Mare Albă un 
unghiu de mare, însă nu cu atâta lungime, cum ieste limba aceastalaltă 
dispre noi. Și pre celalalt unghiu dincolea, ieste lanua, noi zicem ianovezii. 
însă dintre acestea îmbe limbi ieste Italiia și în dricul pământului, spre 
miazănoapte, dincolo, pănă la hotarăle Franţozului. 


Hotarăle ei despre răsăritu, dispre noi, cum s-au zis mai sus, limba de 
mare şi apoi Stiriia, Carintiia, Avstriia, țările împărăției Nemţești; dispre 
miiazănoapte franţojii, dispre apus Hişpaniia, iară dispre amiazăzi să 
închide cu marea ce-i zicem noi Albă și totu aceia ieste carea să închide 
pănă la Țarigrad. 


Grecii zic Italiei cu altu nume Hesperiia, di pe Hesper, steaoa ceia 
căriia zicem noi luceafărul cel de noapte, că acel luceafăr dreptu peste 
Italiia apune. Simănătoare foarte cu Ţările Greceşti, că cum Greţiia să 
începe din Marea Albă, între mări, pănă la Machidonie, de o parte cu Marea 
Albă, carea să întinde pănă în Țarigrad, de altă parte limba de mare, de care 
sau scris mai sus, desparte pe Italiia de Ţările Grecești, așa Italiia dincoace 


cu limba de mare, iardintr-acolo, despre apus, cu unghiul cel dispre 
ianovezi. 


Aşa are ltaliia domnii împărţite în sine, cum avea şi Greţiia într-o 
vreme, cărora domnii și ţări sunt numele acestea: Liguria, 'Tăscana, Umbria, 
Sabina, Laţium, de unde ieste limba latinească și de la Latin-craiul, 
Neapolis, căriia suptu craii Hişpaniei, Calabriia, Apuliia, Romaniia, Istriia, 
Hetruria, Campania şi mai suntu mai mărunte ţări, carile trec cu condeiul 
pentru zăbava. 


Iară Greţiia avea ţări anume: Acarnaia, Etoliia, 'Thessaliia, Fochida, 
Moreia, Arcadia, Elada, Olimbiia, Laconiia, Ahaia, Attica, unde ieste 
vestitul oraş Athina, Viiotia şi iară mai suntu ţări mai mărunte. leste Ţara 
Italiei plină, cum să zice, că o rodie, plină de cetăţi și orașă iscusite, 
mulțime şi desime de oameni, târguri vestite, pline de toate bivșuguri și 
pentru mare iscusenii şi frumuseţuri a pământului aceluia, iau zis raiul 
pământului, a căruia pământii, orașile, grădinile, tocmelele la casile lor cu 
mare desfătăciune traiului omenescu, nu are toată lumea, supt, ceriu blându, 
voios și sănătos, nici cu căldură prea mare, nici ierni grele. De grâu, vinuri 
dulci și ușoare, untudelemnu, mare bivșug şi de poame de tot feliul: chitre, 
năramze, lămâi şi zahăr şi oameni iscusiţi, la cuvântu stătători, peste toate 
neamurile, neamăgei, blânzi, cu oamenii streini dintr-alte ţări nemăreţi, 
îndată tovaroși, cum ar fi cu ai săi, cu mare omenie, supțiri, pentru aceia le 
zicu gentiloni, cum zicu grecii: celebii, și la războaie neînfrânți într-o 
vreme, cum vei afla la istoriile Râmului, de vei ceti de dânșii. 


Aceia ţară ieste acum scaunul și cuibul a toată dăscăliia și învăţătura, 
cum era într-o vreme la greci Athina, acum Padova la lItaliia, şi de alte 
iscusite şi trufașă meşterșuguri. 


leste ltaliia mai vechie decât Roma, adecă Râmul, și împărăţiia 
Râmului, care s-au urzitu în Ţara Italiei după ce au nemeritu de la Troada 
Antenorși Enea, din carii, Antenor Vineţiia și olatelorei, iară Enea Râmului 
şi împărăției lui începători şi rădăcină suntu. 


Numele Italiei ieste vechiu, la toate istoriile cele vechi latinești, de pe 
Ital, craiul lor. Nemţii italiianului zicvalios şi noao, moldove-nilorși 
muntenilor, iar aşa valios; franţozii italiianului valașhos, noao şi muntenilor 


valaşhos; leşii italianului vloh, iară noao voloşin, iară muntenilor acum s-au 
luat leşii după apa Oltului şi au mai adaos tiparnicii lor o slovă: M, de le 
zicu molteni, adecă olteanu; ungurii italianului: olașu, iară moldoveanului şi 
munteanului olah. Și Ţării Italiei leşii zic Vlosca Zemlea, adecă Ţara 
Vlohului, iară ţărâi noastre: Volosca Zemlea. 


Caută-te dară acum, cetitoriule, ca într-o oglindă și te privește de unde 
eşti, lepădându de la tine toate celelalte basne, câte unii au însemnatu de 
tine, din neștiință rătăciţi, alții din zavistie, care din lume între neamuri n-au 
lipsitu niciodată, alţii de buiguite scripturi și deşarte. Iară nu numai numele 
acesta, precum ai înţeles că ieste tot unul, la toate ţările, și al tău și Italiei, 
precum vei înțelege şi mai pre largu, la capul deosebi de numele acestor 
țări, că şi turcii şi grecii ne zic vlah, ce şi dintr-altele te vei cunoaşte: 
obiceiuri, hire, graiul şi pănă astăzi, că eşti dreptu vloh, adecă italiian și 
râmlean. 


Multe obiceiuri într-acest neam trăiesc a italiianilor, pănă astăzi: aşa de 
oaspeţi la casile lor, nemăreţi, voioși, și libovnici (nu ştiu din ce muntenii, o 
samă, s-au abătut puţintel den aceasta hire), așa la petrecănii, la întrebare 
unul pre altul de viiaţă, firea, clătirea. Cine au fost la Italiia, să vază pre 
italiiani, să ia aminte, nu-i va trebui mai mare dovadă, să crează că un neam 
suntu cu moldovenii. 


în casa noastră au fostu această voroavă, în lași cu un episcop italian, 
care între alte, foarte pre voia gândului mieu, mi-au zis cuvinte de aceste 
neamuri, dzicând așa, și era om de înțeles : Mie nu-m trebuiește să mai 
citescu la istorii de moldoveni, cine suntu; pre o samă de obiceiuri, foarte 
bine îi cunoscu de unde suntu, așa liubovnici la oaspeţi, așa femeile loru să 
ferescu de vederea streiniloru şi să dau în laturi, aşa să nu treacă femeia pe 
dinaintea bărbatului pe drum sau pe cărare, așa toată viiața, în mâncare cu 
dulceaţa curechiului, numai acestea sărat, atâta osăbire, aceia și iarna și vara 
tot verde, nemurat. Toate acestea atocma cu italiienii sunt şi a vedere să 
mărturiseşte o fire. Cu multă mirare am stătut de mărturia acelui vlădică, de 
mare aguitoriu istorii mele. 


înţelege-vei și din capul care să va scrie din graiul cestoru ţări că și 
limba ieste dovada că în graiul nostru pănă astăzi sunt cuvintele, unile 
letineşti, altele italieneșşti. Să miră un historic anume Cavaţie, dzicând: De 


mirat lucru ieste că limba moldoveniloru și a munteniloru mai multe cuvinte 
are în sine râmleneşti, decât a italienilor, măcară că italianul tot pre un locu 
cu râmlenii. Ce aceia nu-i divă, că italianii târziu ș-au scornit limba, din 
letinească, așa de iscusită, de dezmierdată, cât că ieste limba îngerească îi 
zicu-i. Și întru unile voroave peste samă își aduce cu a noastră, ales cu 
aceste silaves: deliia, di, delia voi, vo siniorio, cum la noi: la dumneata, de 
la tine, de la dumneata, la voi, de la voi, care aces-tea în limba letinească, 
adecă râmlenească, acum nu încape, ce cură fără acestea în măsurile sale. 


Un historicu, anume Eneas Silvii, de care ţiam pomenit, la predoslovie, 
şi câţva alţii, pre urmă și pre cărarea lui, au scris în istoria sa cum 
moldovenii, carii lăcuiescu pre pământul Dachii de Sus și muntenii pre 
Dachiia de Jos, acestu nume, vlah, îl trag anume după Fleacu, hatmanul 
Râmului. Şi aceasta părere a celui Enea nu ieste de aiurea, numai au cetit 
niște stihuri a unui dascăl anume Ovidius. Pre acelu Ovidius l-au făcut, cum 
zicu turcii, surgunu, de lau gonit din Râm tocma la Cetatea Albă, pre Marea 
Neagră Avgust-chesariu, împăratul Râmului, pentru niște cărţi ce scrisese în 
stihuri de dragoste, de să umplusă Râmul de curvii dintru acele jocuri ale 
lui, cum fac şi moscalii, de trimit la zatocenii, adecă în urgie, la Sibir, şi 
pănă acum. Acela dară dascăl Ovidie au scris câteva cărţi, șezându la 
Cetatea Albă în urgie, iară în stihuri, că ș-au fârşitu acolo și viiaţa. Și pre 
numele lui ieste balta Vidovul, la Cetatea Albă. într-acele cărţi, una ce are 
nume de Pontu, scrie la un priietin al său la Râm, anume Greţin, aceste 
stihuri, lată că ţi le însemnezu latineşte scrise şi pre limba noastră tălmăcite: 


Praefuit his, Graecine, locis modo Flaccus, et illo 
Ripa ferox Istri sub duce tuta fuit 

Hic tenuit Mysas gentes in pace fideli; 

Hic arcu fisos, terruitense Getas. 

Ghieţii ţinea într-o vreme, acum Flacus ţine 
Râpa scump-a Dunării, el singur cu sine. 


Lei au ţinut Misiia în pace cu credinţa, 


Pre ghieţi au scos de aicea, el cu biruinţa. 


Aşa însemnează aceste stihuri ale acelui dascăl, pomenindu pre acel 
Fleac, căruia numele la Istoriile Râmului ieste Fulvius Fleacus consul, 
precum chiema ei pre atuncea hătmăniile lor. Și de aceste stihuri s-au legatu 
întâi acela Eneas Silvii şi după dânsul și alţii. Și între aceia aflu şi eu pre 
Ureche, săracul, următoriu: să fie numele acestor ţări, vlah, de pre acela 
Fleac, hatmanul Râmului; căruia lucru Carion istoricul stă împrotivă şi cu 
dânsul și Topeltin de Mediiași, anume zicându deschis: Ceia ce au scris că 
numile vlah acestuia neam, adecă al Moldovei şi al muntenilor, ieste de pe 
hatmanul Râmului Fleac, basne suntu. 


Eu încă cei partea mea cu dânșii, cu aceşti doi ţiu pentru aceste 
doveade, care deschis ţiam scris, cum toată lumea zice italianului aşa cu un 
nume și noao pănă astăzi. Și acel Fleac, de au bătut războaie cu tătarii, pre 
Dunăre, iară la discălicatul ţărâlor acestora, nici o treabă nu are, care suntu 
după Fleac discălicate, de Traian, împăratul Rămului, din Ţările Vlohului, 
adecă a Italiei, fără numai va zice cineva că italianii acestu nume vlah au 
dobândit după Fleac, care lucru n-am cetitu nici la o istorie a Râmului și de 
Italiia. Alte chipuri şi capete au avut lItaliia mai vestite şi mai vechi decât 
acela Fleacu; cum ar fi luat Italiia nume de la acela? 


Ci de ltaliia atâta ajunge, câtu ţi s-au arătat cu mărturiile şi istoriile şi 
numelui care-l avem de la alte neamuri, tot unul pănă astăzi. Să păşim de 
acum şi la altile pre rându. 


Capul al doilea 
Pentru împărăţiia Râmului 


Împărăţiia Râmului căriia putere și lăţime asemenea nu au fostu nici o 
împărăție de cându ieste lumea, de măriia ei citeşte toate istoriile lumii, mai 
mare nu vei afla alta, nici în ceste vacuri de acum, nici în cele trecute. De 
această împărăție vei afla şi prorocii, ales de Daniil prorocul, cu dezlegarea 
visului lui Navohodonosor, împăratul Asiriei. 


De aceasta împărăție cântă şi sfânta beserică, întăia slava, glas 2, la 
vecemiia nașterii domnului și Dumnezeului nostru Isus Hristos: Râăurin 


făefî fr-Arennâuţțmu frgâeee adecă: Cându Avgustu unul stăpâniia tot 
pământul. Acest Avgust împărat al Râmului au fostu și în zilele lui au născut 
şi mântuitoriul lumii, fiiul şi cuvântul lui Dumnezeu din preacurata fecioară 
Mariia. 


Numele său trage de pe orașul Roma, noi zicem Râmul, care oraş ieste 
în Italiia, pre apa Tivrului curătoare în Marea Albă, cu cale de câteva zile 
mai jos de Râm, din izvoarăle munţilor Italiei început. Iară începutul 
împărăției aceștiia, cum s-au și mai pomenit la capul cel dintâi, de Italia 
(care ieste mai veche decât Râmul și decât începutul împărăției, pentru 
aceia pricină s-au pus și întăi la Italia rândul), ieste din Troada, care o au 
răsipit-o elinii, sau cu altu nume grecii, trăgându multă vreme războaie cu 
troadenii pentru mare strâmbătatea lor, ce le făcusă grecilor troadenii, cu 
furtișagul Elenii, femeii lui Menelau, prin Alixandru, feciorul lui Priiam 
împăratul Troadei. Care fămeie să să întoarcă grecilor pururea sfătuia doi 
domni din Troada, Antenor şi Enea, că întorcând-o, dzicea că s-a potolit 
vrajba cu grecii. Ci măzdind pre alți sănatori domni, ficiorul lui Priiam, să 
ție cu dânsul, să nu să dea Elena, s-au trăgănatu sfada, pănă la stingerea de 
totu a Troadii, câtu n-au hălăduit niminea altul, nici în cetate, nici în olatul 
ei, fără acei doi ce s-au pomenitu, Antenor și Enea, cu gloatile lor. Ori că 
ştiindu-i grecii că aceia sfătuia spre bine şi nu i-au gonitu, ori că ei, ca nişte 
oameni cunoscându la ce trage lucrul, s-au păzit de vreme, au ieșitu cu 
casile și cu oamenii săi, încărcaţi în vase. Din cărei Antenor au discălicat 
Vineţiia pre pământul Italiei, iară Enea, pogorându-să mai jos, au abătut la 
malul iară al Italiei, unde stăpâniia Latinus-craiul o parte de Italia. Şi 
îndemnatu și de prorocii lor pe atuncea păgânești, au început sfada cu acel 
craiu anume Latinus, de pre a căruia nume ieste limba latinească. 


Nu era încă cu oameni deşi acele locuri aşezate pre acele vremi și 
singur craiul mator de zile, numai cu o fată de trupul său care era logodită 
după un domnu de Italia anume Turnus, carile avea mulți domni de Italia 
neprietini. Pre aceia i-au tras Enea în tovărăşie împrotiva lui Turnus şi a lui 
Latin-craiul şi cu câteva războaie cu mare vărsare de sânge, înfrângându pre 
Turnus, pănă și la pierirea lui în războiu, au căutatu lui Latin-craiu a priimi 
pre troadeni în ţara sa, în Italiia și pre Enea ginere în locul lui Turnus, că lui 
Enea doamna îi murise de groază, cându au văzut arzându de toate părțile 
Troada. Așa s-au făcut, troadenii moșani Italiei, așezați și legați întru sine 


cu italiienii, să trăiască troadenii pre limba şi pre pravilile de giudeţe a 
italiienilor şi italiienii să priimească bozii și rugile şi obiceiurile de biserica 
troadenilor. 


Și dintr-acestu Enea şi fata lui Latin-craiul suntu, din seminţie în 
seminţie, născuţi doi fraţi, anume Romul şi Remu, carii au urzit oraşul 
Roma. Și zidindu pre jumătate Romul și pre jumătate de orașu Rem și încă 
neînălţate zidurile, au venitu întru una din zile Rem să vază sporiul lucrului 
a frăţine-său, în partea unde zidiia frate-său, Romul, și vrându să facă şagă, 
au sărit peste zidul frăţine-său râzând. Inloc frate-său, luând semnu de piezi 
răi orașului, apucă un fuşte şi loveşte pe frati-său pen mijlocul trupului. 
Cade Rem mortu de rană, iară Romul, stându asupra trupului, au zis: Așa să 
petreacă toţi carii vor vrea să saie zidurile acestea. Și au stătut, singur 
Romul și urzitoriu oraşului și crăiei, de pre a căruia nume ieste şi numele 
oraşului Roma, pănă astăzi şi de pe oraşu şi numele împărăției. 


Fost-au această împărăție din ceputul său, de la Romul craiul dintăi, 
supt crai, pănă la Tarcvinius cel Mândru, îi zic râmlenii Tarcvinius 
Superbus, adecă Mândru. Al aceluia un fecior ce avea, au făcut silă noaptea 
la casa unui domnu, lipsind domnul de acasă, anume doamnii sale, 
Lucreţiia, care, după aceia silă din patu nu s-au mai sculatu, ci au scris la 
bărbatul său, unde era, și la unchiu-său, vestit senator pre atuncea la Râm, 
anume Brut, să vie cum mai de sirg la dânsa, că ieste spre moarte. Și dacă 
au sositu și au intrat în casă şi unchiul acei fămei Lucreţiei şi bărbatui ei, au 
zis: îngăduiţi, nu vă apropiiareţi de patul mieu spurcatu de ficiorul lui 
Tarcvinii. Iară trupul de ieste şi silit, nevinei mele moartea mea va fi martor. 
Şi au scos un cuţit, de suptu perină, de aceia treabă gătit mai denainte și s- 
au lovitu cu cuțitul întru inimă. Au năvălit bărbatul ei și unchiu-său la patu, 
ci în deşertu, că căzusă cuțitul cu rana adâncu, din care, după câteva ceasuri 
au murit Lucreţiia. S-au făcut, o zarvă mare şi turburare în tot orașul de o 
faptă ca aceasta şi s-au strânsu tot orașul la Brut, cărora au arătatu tuturora 
fapta ce au făcut ficiorul craiului și cuțitul crunt de sângele nevinovaţii 
fămei şi silă. Și au stătut tot Râmul și înloc şi olatele, de au jurat cu Brut, 
cum să nu mai sufere craiu asupra sa. Iară Tarcvinie, urât și părăsit de toți și 
de slujitorii lui, pentru spurcata fapta aceia şi sila, au fugit la franţozi, cu 
carii, trăgându ajutoriu, s-au ispitit cu sila să coprinză iară scaunul Râmului, 


ci tot gonit și răsipits-au întorsu şi n-au mai dobânditu ce au pierdut, în toată 
viiaţa sa, nici el, nici altul. 


Și de atuncea s-au cârmuitu acea împărăție totu suptu sfatul sinatorilor, 
cum vedem acum că să cârmuiește Veneţiia, pănă la Avgust-chesar, 500 și 
mai bine de ani. De mirat lucru că această împărăție, la câtă putere și lăţime 
au venitu, totu într-acele 500 de ani, de suptu cârma sfetnicilor au crescut. 
Şi alegea ei din an în an câte doi mai mari, cărora cu numile boierii le zicea 
consules, adică capetile sfatului, că consilium lătinește ieste sfatul. 


Și mai mare era acestu nume de boierie, consul, decâtâmperator, că 
acesta nume împerator era hatmanilor, carii ducea în vreo parte ostile și 
trăiia acestu nume numai pănă era în oaste, cine era. lară dacă să întorcea 
acasă sau la Râm, nime şi nimărui nu să zicea împerator, ce iară pre numile 
ce avea dintăi. Va să zică împerator poruncitoriu, care nume apoi pentru 
mare izbândă ce făcea acei imperatores, adecă hatmanii, au căzut de să 
numescu împărații cu acestu nume și au ieşit mai mare și mai de cinste 
decâtu numile crailor. 


Hotarăle aceștii împărăţii a Râmului mai necoprinse suntu, că nu 
niscareva munți sau ape curătoare, cum vedem acum că despartu crăie de 
crăie și împărăție de împărăție, ci din toate părţile le-au fostu hotarul Marea 
Ochianul, care încunjură pământul, începându dispre părţile despre miază- 
noapte, Ochianul cela ce încunjură Englitera și totu acela Ochian şi dispre 
apus, pe după Hişpania și Portogalia şi de la părțile apusului să trage tot 
acela Ochian, încunjurându totu pământul despre amiazăzi, pe după Africa, 
noi zicem Barbarezii, pănă vine la Marea Roșie, care ieste între Eghipetşi 
Araviia. Câte împărăţii, craii, domnii, ţări suntu, di le încunjură Ochianul, 
precum s-au pomenitu mai sus, toate supt ascultarea împărăției Râmului au 
fost. 


încă mai spre răsărit de la Marea Roșie, de la Ochianul de amiazăzi, 
tăind pre uscat Aravia, Asiria, Siria, pănă la muntele Caucas, între Hăndii şi 
între părthi şi de acolo pănă în Marea Caspiei și Armeniile amândoao şi câte 
țări suntu între Marea Caspiei și între Marea Neagră, ghiurgii, mingrelii, 
cerchiezii şi alte ţări și de acolo apa Donul şi Volga, toate suptu ascultarea 
Râmului au fostu și de la luzbec hanii cei mari de la Râm lua steag de hănii. 


Cu Hăndiia numai nu au închiiat toată lumea dispre răsărit și veniia şi 
de acolo multe ţări să să închine. Ci de la o vreme nici-i mai priimiia ca 
locuri depărtate. 


Și unghiul cestalalt, la Ochian, pre unde sunt acum șvezii și Dania și 
unghiul spre apa Renului, pre aceste ţări nemţești că și şvezii şi danii tot 
nemți suntu și un neam sunt nu i-au putut supune nici într-un chip râmlenii, 
pănă la îndireptatul acei împărăţii în multe părţi. Și câtă oaste au pierdut cu 
nemții, bătându războaie, cu ceialaltă parte de lume nu o ar fi pierdut-o. însă 
numai o parte de nemți supuşi n-au fost, iară cât ţine apa Renul și celelalte 
şi peste apa Renului, multe locuri supuse au fostu, cum și Englitera și 
franţozii și toată Hişpania. Caută acum cu cugetul întru atâta lungime și 
lăţime de lume, câte împărăţii mari suntu acum, cum ieste Englitera, 
Franţozul, Hişpaniia, nemţii pănă la apa Renului; la Africa: Fesul, Liviile, 
Mareh, Afri, pănă mai tot Eghipetul, habeşii şi împărăţiia Asiriei, Persul, 
Armeniile, Capadochia, toată Greţia şi Machidonia, Iliriia, Dachiia, unde 
suntem noi acum și alte ţări și ostroave și pre Ochian și pre Marea Albă și 
pre Marea Neagră şi pre Caspiia. La toate acestea ieşiia pașii de la Râm, pre 
un an pre unile, la altile pre trei ani și mai mulţi. Câteva coaie de hârtie s-ar 
mai lungi, de ași sta a pomeni anume ţările toate. Pașii ieșiia și la ţările 
jidoveşti, la Ierusalim, de la această împărăție, de care lucru deschis te va 
învăţa sfânta Evanghelie, a patru evangheliști. O seamă de ţări mai 
depărtate dintr-acestea supt crai birnici le lăsa: la Africa, ales la Eghipet, 
Armenia, iară celelalte, cum ieste Spania, Englitera, franţozii, nemţii, pănă 
la apa Renului, Italiia, Ţările Greceşti, toate ţările Ierusalimului, Anadolul, 
ostroavele, tot cu senatorii Râmului să cârmuia. Pentru aceia au zis un 
filosof al lui Pir, craiul epiroților, adecă al arbănașilorcându l-au trimis în 
solie la Râm, că au văzut sfatul lor de împărați adunatu. 


Ci câtu ne trebuieşte la rândul istorii noastre, ne ajunge de atâta de 
împărăţiia Râmului. 


Capul al treilea 
De Dachiia 


Dacă s-au început de Italiia a zice, de unde ieste venit neamul acestor 
țări şi de împărăţiia Râmului, de care împărăție suntu discălicate ceste ţări 


cu râmleni, vine rândul acum și locului acestuia, la ce loc au venitu acestu 
neam, din locurile cele dintăi. 


Locul dară acesta, unde ieste acum Moldova şi Țara Muntenească ieste 
dreptu Dachia cum şi tot Ardealul cu Maramoroșul și cu Țara Oltului. Altu 
nume mai vechiu decâtu acesta, Dachia, nu aflu în toți câți suntu istorici, că 
de leau zis cineva că ieste Schitiia, de pe schiţi, adecă tătari căci au năbuşitu 
pre aceste locuri mai pre urmă tătarii și mai înainte de Atila, descălicătoriul 
Ţărâi Ungurești şi a ungurilor pre aceste locuri. Dachiia numele său cel 
vechiu tot au ţinut la toți istoricii. Cum s-au zis, Schitia ieste direapta 
luzbecul, adecă Tartariia cea Mare şi o parte de împărăţiia Moscului. 


Dachii aceştia cu multe vacuri mai nainte de Hristos au așezatu 
locurile acestea. Pomeneşte de dânșii Cvint Curţius istoricul, de faptile lui 
Alexandru Machidon (însă nu acea Alexandrie mincinoasă, care ieste pre 
limba noastră, plină de basne). El scrie Sahi, dahi, masagheti, tot un neam 
suntu, venit din părțile Hindiei pre aceste locuri, când încă lumea mai rară 
au fost în oameni. Și dintr-aceşti dahi noi zicem şi grecii, dachi, iară latinii 
şi leşii, daţii să ţin saşii de Ardeal (şi pănă nu de multu au fostu și la noi în 
țară, iară la satile cele hăneşti, la Bugeac şi acum suntu, de le zic testebani) 
că să tragu şi au mari istorici martori. Limba lor iară aşa vechie ieste; au 
price între sine cu nemţii pentru mai de multe vacuri, carii suntu mai vechi 
de dânșii, şi ceştia că nemţii au luat de la dânșii limba, iară nemţii că sașii 
au ieșit de la dânşii, din Saxonia. Ci aceste prici le lăsămu la dânșii, noi 
numai pomenim câtslujaște rândul nostru la poveste. 


Hotarăle Dachiei, dispre răsăriţii ieste Nistrul apa, la istoricii cei vechi 
Tiras, iară dispre amiadzădzi Marea Neagră şi Dunărea, dispre apus 
Panoniia, acum Ţările Budii, dispre miazănoapte Morava şi Podolia în 
Crăiia Leşască, unde ieste și Camenița. Suntu o samă de istorici carii dau și 
Podolia şi câmpul peste Nistru pănă la apa Buhului și peste Dunăre, Misiile 
amândoao, cărora le zicem noi acum Dobrogea și o parte de lliriia, să fie 
fostu de Dachiia. 


Puternică într-o vreme, cât supt vremea împărăției Râmului supt 
Domentiian-împăratu, iară la Dachia crăind Decheval-craiul, lua dachii o 
sumă de bani din visteriia Râmului, cum lua tătarii de Crâmu de la Moscu și 
de la leşi, să nu le robească ţările, că prăda și dachii Italiia cu călărimea, 


pănă în zilele lui Traian-împăratul, ce au împărăţitu pre urma lui 
Domentian-împăratul. 


Capul al patrulea 
De Traian-împăratul 


Traian, împăratul Râmului, al șaptelea după Avgustu-chesar, de neamul 
său spaniol, coprinzându scaunul împărăției după Domentian şi văzându la 
slăbiciune împărăţiia sosită, din rea și desfrânată cârma împăraţilor răi și 
zburdaţi (că și Dioclitiian şi cela lumii ocara și tiranul Neron, totu înaintea 
lui Traian au fostu), întăi au aşezatu împărăţiia în ce era stricată şi veniturile 
ei, apoi îndată s-au apucatu de oaste împrotiva tuturora carii ieşisă de suptu 
ascultarea împărăţii țări și întăi ales asupra dachilor, ţiitoriiul acestor părți. 


Aşa să întărisă neamul dachilor asupra împărăției Râmului, câtu scriu 
istoricii, în zilele lui Domentian-împăratul și biru lua din vistieriia Râmului, 
pentru să nu strice țările împărăției cu prăzi, că fiind neamul dachilor pre 
acele vremi călăreți, prăda țărâle ascultătoate de împărăţiia Râmului cu 
călărimea, pănă și Italiia de prăzile lor nu hălăduia, cum am văzut în vacul 
nostru pre tătarii Crâmului, fiind mai puţini decâtu ostile Moscului și a 
Crăiei Leşeşti şi de la amundoao acestea neamuri lua daruri, pentru să nu 
facă cu ceambulurile lor stricăciune ţărâlor lor. 


întăi, dară, Traian, marile şi vestit împărat, au făcut oaste împrotiva 
dachilor, cum scrie Dion, carile au scris viiața acestui împărat şi alți istorici 
după dânsul, 600.000 de oaste, slujitori de oaste au avut, fără altă mulțime, 
ce să trage dupe oști, ales după oști mari, mulțime, și au purces din Italiia 
spre aceste părți ale Dunării. 


Cum scrie Istoriia de patru monarhii ai lumii, de clăti rea aceştii 
împărăţii de la Râm spre aceste părţi, ca pre la 120 de ani după Hristos au 
fostu. împrotiva căruia nici Decheval craiul dachilor așa fără războiu nu s- 
au lăsat, ci trecându cu ostile sale Dunărea, au stătut împrotiva lui Traianu, 
împăratul cu războiu în Țările Misii, căriia îi zicem noi Dobrogea. 


Stătut-au un războiu mare și nu puţină vărsare de sânge, însă pre acele 
vremi în toată lumea nu era altă oaste, nici mai temeinică, nici mai 


stătătoare, nici mai trainică la toate lipsele ostenești ca slujitorii Râmului, 
neînfrânţi și din firea lor şi cu tocmeala oștilor lor, care vedem acum la 
nemți tocmeala oştilor, toată bulucuri şi pintre buluc şi buluc loc deșertu, să 
aibă loc deschis şi alte bulucuri, slobod meidan să aibă, cându ar trebui să 
dea ajutoriu bulucurilor celor ostenite în războiu sau înfrânte oaste 
proaspătă pre acele slobode de oști maidanuri. Niciodată toate bulucurile 
încep războiul, ce cele tocmite în frunte și alte bulucuri cu mare tocmeală și 
meşterșug, stau în paza acelora ce fac războiul și așa luptându multă vreme 
cu o parte de oști, alte părți sta gata, netrudiţi, proaspătă oaste prelesne 
umescu pre ceialaltă oaste, carea odată îşi varsă şi sloboade toată vârtutea. 
Că acea oaste ce sare toată odată, toată odată să şi răsipeşte. Cu aceasta 
tocmala a oștilor sale râmlenii au supus toată lumea. 


Mărie tărie şi neînfrântă avea și oastea machidonenilor pre vremea lor, 
ales tocmeala pedestrimei lor, căriia zicea ei falanx, însă era prea strânsă 
acea falanxu şi la greu să lega pedestrașii de pedestrașii. Cu mare greu să 
rumpe aceia oaste, că cu tocmala ei au călcat Alexandru Machidon tot 
răsăritul. însă pe urma lui, dacă au început machidonenii a bate războaie cu 
râmlenii, pierdea războiul machidonenii, cum va vedea cine va ceti războiul 
lui Perseu, împăratul machidonenilor, cu Emilius, hatmanul Râmului. 


Auzit-am pre mulți dând vina aceasta, cum și leşii și moscalii și alte 
neamuri creştinești nu sar odată cu toţii la războiu. Nu știu ce zic; ostile 
temeinice cu multe ceasuri, cu multe zile, bat un războiu și știu aceasta. Că 
întăi leşii şi moscalii, de s-ar slobozi toată oastea odată, nici un războiu nu 
ar lua, ce toate le-ar piierde. Așa Decheval, craiul dachilor, luptându-să 
câteva zile să oprească ostile lui Traian, n-au putut birui, ci au purces ostile 
din războiu în răsipă. 


Traian-împăratul după izbândă au căzut, la apa Dunării, unde, şezându 
cu ostile, au adunatu din toate dintr-acelea părți şi olate lucrători și au ziditu 
cu mare minune vacurilor pe urmă, pod peste Dunăre, de piatră, cu turnuri 
de piatră, carele să pomeneşte pănă astăzi, Turnul Severinul. în Țara 
Muntenească ieste acela loc; malul dincoace al acelui olatu îi zicu muntenii 
judeţul, cum ziceam noi ţinutul Jiiului. 


Cercat-am câtva din ce ieste, de au primenit numele său acestu turnu, 
de-i zicu Severinul, că acestu lucru, că l-au ziditu Traian-împăratul şi nu 


altul deplin și aievea, fără număr odoacă spun istoricii cându au făcut şi 
podul, căruia cu ochii noștri am privit pragurile prin apa limpede a Dunării, 
cându am mersu cu Dabija-vodă cu ostile la Uivar. Cum acel turnu ș-au 
schimbaţii numele și n-au ţinut numele ziditoriului său, cum ţine șanțul 
Troianul pănă astăzi, a şti nu pociţi. Atâta numai, ori pre urmă că au trăiţii 
acolo vreun domnu cu acestu nume, Severin, cum spun şi muntenii, ori pre 
numele vreunui pristav la lucrul lui sau la rădicatul lui, după ce să pustiisă 
întăi. 


Fost-au şi un împăratu pre urma lui Traian, Severus, care nume şi pre o 
piatră ce s-au aflatu la cetăţuia năruită la Galaţi am cetitu însumi eu Severus 
imperator romanorum, adecă Săverii împăratul râmlenilor. însă numai atâta 
am putut ceti, celelalte slove, deşi şi aduc cu latinești, iară a înţelege limba 
latinească, nici într-un chip să pricepe. Cum pre un ban de aramă galben, 
iară la acea cetate năruită am aflatu, câtu un ort de mare, nimenea nu poate 
mai multa dizlega fără: Marchiianopolis. Iară turnul acela și podul peste 
Dunăre, nimenea altul, ci 'Traianu-împăratul, ca şi șanțul Troianul, l-au 
făcut; nu vei afla din sute de istorici într-alt chip. 


După ce au gătitu podul peste Dunăre, Traian au trecut toată oastea 
peste Dunăre, dincoace în ceasta parte, în pământul unde ieste acum Ţara 
Muntenească. Şi i-au ieșitu iară cu ostile sale Decheval, craiul dachilor, la 
care războiu stându tare dachii și craiul cu ei, însuși craiul au pieritu la acel 
războiu. Și aşa au purces, după acel războiu pierdut și pierirea craiului lor, 
totu neamul dachilor în răsipă de pe aceste ţări, unde ieste acum [ara 
Muntenească și ţara noastră, Moldova. Câtă ţară au şi rămas pre loc, 
prostime, ţărani, toată o au scos-o Traian de pe aceste locuri peste munţii 
care desparte Țara Ungurească dinspre noi. Iară aicea, îmbe aceste ţări, şi 
Ţara Mutenească şi Ţara Moldovei, de la Dunăre pănă suptu munți şi pănă 
în Marea Neagră și de la apa Nistrului pănă iară supt munţi, tot cu râmleni 
şi căsaşi au aședzatşi mai mulţi oșteni, precum zicu ei: colonia romana, 
adecă discălecarea Râmului. Și aşa ieste discălecatul cel dintăi acestor ţări 
cu râmleni. Cine ar vrea să ştie, să vază și cu ochii martorii, citească pre 
istoricul Dion, carile au scris viiaţa lui Traian-împăratul şi pe Evtropii, 
carile au scris viiață lui Adriian-împăratul iară al Râmului și pre Bonfin 
istoricul ungur și din alți istorici, anume: Carion, Cavaţii, Silvius, Cromver 
leah, Piasenschii de Premisla, Gvagnin litfan şi mai ales şi din ceşti mai de 


curându: 'Topeltin de Mediiaşi, iscusit istoric, carile de-amăruntul din Dion 
scrie de neamul ţărilor acestora şi ales de descălicatul cel dintăi pe aceste 
părţi de lume, de Traian-împăratul. 


Măcară că capetile dachilor, domnii cu toate casile lor, s-au tras toți 
peste munți în Ardeal și de acolo s-au închinaţii cu toții la Traianâmpăratul, 
totu nu i-au crezut, ce și peste munţi pentre dachi au discălicatu râmleni, 
pentru să nu mai poată a-și rădica capul dachii împrotiva împărăţii, carii 
vedem și pănă astăzi în tot Ardealul și în ţările de sus cele ungurești mai în 
jumătate cu ungurii, români, adecă râmleni, suntu lăcuitori pănă astăzi. 


Era acestu obiceiu la împărăţiia Râmului dacă să umplea Italiia, dricul 
împărăţii, de lăcuitori, de nu le ajungea, nici-i biruia pământul cu hrana, 
scotea cu sorți căsaşi di pen oraşă şi de prin sate şi-i muta la altă ţară, unde 
vedea părți mai rari de lăcuitori, sau unde vediia că să rădica de suptu 
ascultarea împărăţii vreo ţară, acolo cu sutile de mii de case să muta și le 
împărţiia locuri şi zicea acei discălicături noao: colonia romana, adecă 
discălicarea Râmului. De care colonie a lor ieste plină lumea și la Asiia, 
adecă Anadol și la Africa, căriia îi zicem noi Barbarezii, și la Hişpaniia și 
pre apa Renului, la nemți şi la franţozi. Și la Rumele, în Ţările Grecești, un 
neam ce le zicem coţovlah, colonia Râmului ieste. 


Litva în Crăiia Leșască direpţi râmleni suntu, însă acel neam al Litvei 
nu de râmleni aduși suntu pre acele locuri, unde lăcuiescu acum, ci de 
tirăniia lui Neron împăratului al Râmului. Multe case mari cu gloatile sale, 
cu domnul lor Lizbon, fugând de răotăţile lui Neron la nemți şi de acolo 
cumpărându-și vase de mare, pre marea ceia ce lovește la Gdansca au 
mersu, pănă la Liflantu, o ţară, și de acolo descălecându malul, s-au lăţitu 
pănă unde ieste Litva acum. Mulţi ani suptu ascultarea rușilor au fostu, pănă 
înmulțindu-să din an în an, apoi ei au supus pre rusi, de le suntu vecini rusii 
acei a toate țări. 


De ar întreba neştine: Atâtea colonii în lume, de unde așa mulțime 
discălicate, numai de la Italia să iasă atâtea ţări descălicate dintr-însa? 
Trebuieşte să ştie că într-aceia ţară au fostu pe acelea vacuri scaunul 
împărăției, orașul Râmul, care orașu, nu cum suntu acum împărăţiile, ci au 
ținut toată lumea de la apus, aproape și pănă totu răsăritul, fără puţine 
împărăţii la răsăritu, pre carii amu nici-i primiia. Iară soli toate țările acelea 


cu daruri trimitea. Spre miazăzi și pănă unde să închide lumea cu Ochiianul, 
suptu împărăţiia Râmului au fostu și spre miiazănoapte numai niște 
unghiuri, pe lângă mări nemţești, unde ieste acum Crăiia Daniei și a 
Șvedului, acelea ţări drepte nemţeşti suntu și un neam acelea numai au 
hălăduitu, de n-au fostu supuse suptu Râm niciodată. Curia dară din toată 
lumea la Italiia, să fie şi în volniciia Italiei şpani, adecă şleahtici. 


Și a doao pricină, nu ieste în toată lumea altă parte de lume pământii ca 
Italiia, de tot bivşugul și dezmierdatu, cât bine i-au zis raiul pământului. 


A treia pricină și mai mare decâtu acele doao ce s-au pomenitu, că 
râmlenii din toată lumea lua a zecea din oameni tineri, cum lua turcii din 
Rumele; zicea râmlenii acelor oameni obsides, adecă zălog de credință 
țărâlor. Şi pre aceia punea de-i învăţa ca la școală oșteniia și carii era pre la 
scoale, încă suptu steaguri le zicea tirones (sfântul mucenic 'Theodorliron, 
dintru acei slujitori au fostu). Iară dacă să învaţă bine cum va purta sulița, 
cum va muta pavăţa, cum va întoarce sabiia, îi scotea la războiu și cu vreme 
din tirones ieşiia, de le zicea veteranii, adecă slujitoriu vechiu, bătrân. 
Acestor veteranii apoi îmbătrâniţi în slujbe vestite îi scotea de suptu 
steaguri şi le da pre la orașă și la sate locuri de casă, de vii, de grădini, de 
pământuri şi așa să umplea ltaliia cu mulțime de oameni, câtu nu-i 
coprindea pământul. 


Multe obiceiuri de ale Râmului suntu acum la turci ca acestea, ce iau și 
ei de a zecea oameni și iară aşa îi împart pre la grădini întăi, apoi în ceata 
ienicerilor şi fac și ei apoi din slujitori bătrâni oturaci, curugii și timaruri. 
Toate acestea și altile multe obiceiuri de la împărăţiia Râmului suntu, că și 
ienicerii cum suntu acum la turci, la Râm pritoriiani, adecă pedestrime de 
divan le zice, cum la turci culoglu şi aşa bulucurile pre numere: biringi, 
ichingi, iuciungi; la râmleni primani, secundani, terţiiani, cvartani, tot pre 
numere bulucurile, adecă: cei dintăi, cei ai doilea, cei ai treilea, cei ai 
patrulea, pre număru să ştiia bulucurile. Și nu-i divă că la turci vedem 
obiceiurile acestea, care au fostu și la împărăţiia Râmului, căci că 
Țarigradul și câte ţări ţin turcii în ceastă parte de lume, care să chiamă 
Evropa, parte de împărăţiia Râmului ieste. 


Alexandru Machidon pe vremile împărăției sale încă au făcut pre 
numele său colonii și întăi la Eghipetacel vestitu orașu, Alexandriia, unde să 


scură apa Nilului în mare, iarăş şi pre apa Donului şi pre apa Hăndului și la 
perși au discălicatu orașă şi olate pre numele său. De ar hi acum Istratie 
logofătul și fiiu-său un Simeon Dascălul și nepotu-său, un Misail Călugărul, 
cum s-ar apuca de aceasta poveste cu basnile lor, cele ce au scris că 
rădăcina acestui neam, carele ieste acum pre aceste locuri, din temniţile 
Râmului ieste? Că 'Traian-împăratul adevărat că de la Râm au adus și căsași, 
adică de la lItaliia şi aşa ieste: și căsaşi au adus, iară nu din temniţele 
Râmului, ci oroşani căsaşi, săteni, tot din slujitori aşezaţi. Și casă de domni 
au aşezatu aicea pre la cetăţi. Cum și Dragoş-vodă mare năpaste îi ieste să 
fie fost păstor, pre mărtoriia maramoreşenilor, cu urechile mele am auzitu 
că au fostu ficior unui Bogdan-vodă, născut din Maramoroș, după ce au 
scos de aicea mulțimea de tătari și cu bulgărimea de la Volga năbușiţi şi 
apoi pre urmă și Attila cu ungurii. 


Din temnițe cu sutele de mii de oameni cum s-ar afla? Şi apoi fămei, 
iară atâta tălhărițe? 


Deci, unde ieste şi cât vac ieste de când au venit Traian pre aicea și 
când s-au bătut Laslo, craiul unguresc, cu tătarii? între Traian și între Laslo- 
craiul 800 de ani sunt. Și au scris ei, acești istorici, Istratie logofătul și 
Simion Dascălul și Misail Călugărul că acest Laslo au cerșut de la Râm 
oameni. Și neamul românilor acum trăia cu domnii săi în Maramoros, cești 
dincoace, iar cei dincolo, dispre munteni, pre apa Oltului. Nu să prinde 
dară, cum zic aicea: manno, țigănește. 


Aşezându Traian și domni prin cetăţi, cum zic la leşi, caştaleani cineşi 
domnul cu olatul său: dominus după latinie ieste la noi: domnu iar pre la 
toate marginile şi locuri alese oşteni, cu nume pre atuncea ţărilor acestora, 
unde ieste acum Moldova și Ţara Muntenească, Dachiia Inferior, adecă 
Dachiia de Jos, iară Ardealului şi părţilor celorlalte de sus, precum s-au 
pomenitu de hotarul Dachiei, în capul de Dachiia, Dachiia Superior adecă 
Dachia de Sus. Şi suptu acel nume au trăitu aceste țări, pănă la al doilea 
discălicatu cu Dragoş-vodă. Şi acum mulți ne zic noao, ţării noastre și Țării 
Muntenești, streinii, Daţiia, însă norodul, neamul lăcuitorilor, nu ş-au 
schimbatu numele său, ci tot romanus, apoi cu vreme şi îndelungate vacuri 
romani, apoi rumâni pănă astăzi. Şi ţările megiiașii, ştiind de unde au ieşitu 
neamul acesta, că de la Italia, cării ţări îi zicu streinii vlah, vloh, unii zic 


valios, ungurii olaş de pe vloh, adecă italian, au zis vlah si muntenii 
Valahiia, mai târziu. 


După așezarea cu râmleni pre aceste ţări, Traian-împăratu au purces 
pre Dunăre în jos cu ostile sale, de care s-au pomenitu de vechi istorici că 
600.000 de oșteni numai de războiu au avutu. Și trecând apa Siretiului, apoi 
Prutul, Nistrul, Buhul, Niprul, Donul, care ape acestea toate pre atuncea cu 
alt nume au fostu, nu cu acestea de acum. Siretiului numea Halut, și acum 
istoriile vechi scriu Prutului Hierasus, Nistrului Tiras, Buhului Hipan, 
Niprului Borestines, Donului Tanais. Și această apă Tanais, Donul, împarte 
Asiia de la Evropa, cum desparte la Țarigrad boazul de mare între Țarigrad 
şi între Schiuder. 'Ţarigradul singur şi cu Galata de Evropa ieste, iară 
Schiuderiul dincolo de Boazu Anadol, căruia îi zicu istoricii Asiia. 


Că în patru părți împart istoricii lumea: răsăritului zic, cu toate 
împărăţii, acei părți Asiia, părților dispre miazăzi, câte ţări suntu, Africa, 
părţilor dispre apus și dispre miazănoapte, Evropa. A patra parte ieste 
America, care parte aşa ieste depărtată şi vine cum ar fi suptu noi, că cându 
ieste la noi zică, la dânșii atuncea ieste noapte și cându la noi noapte, la 
dânșii zică, că fiind pământul rătundu, cum ar hi împrotiva noastră, suptu 
noi acea parte ieste. 


Acestea dară doao părți de lume, Evropa şi Asia, dispre părţile de 
miazănoapte desparte Donul, iară într-acoace împarte Marea Neagră şi 
bogazul cela ce să scură Marea Neagră în Marea Albă, tocma supt orașul 
Țarigradului și în gios pre Marea Albă pănă unde cade apa Nilului în Marea 
Albă şi Nilul desparte Asiia de Africa. De la Nil să începe Africa şi Eghiptul 
amu nu de Asiia, ci de Africa ieste, cum toate ţările câte suntu de la malul 
Nilului, pănă să închide cu Marea Ochianului, carea încunjură pământul, 
alăturea cu Marea Albă, pănă să cură și Marea Albă în Ochian, la Hişpania, 
dincolo Africa, dincoace Evropia, Hişpaniia de Evropa, Fesul, dincolo de 
Marea Albă, de Africa. Acestea pomenindu-să pentru deschisul minţii, să să 
înţeleagă statul lumii, ne întoarcem la istoriia noastră de Traian, cum nu s- 
au îndăstulatu cu atâta parte de lume, câtu au călcatu cu ostile sale, de au 
trecut toată Evropa pe dincolo pănă la apa Donului, care apă din inima 
Ţărâlor Moschiceşti iese și cade în Marea Neagră, la Crâm, ci trecându 
Donul, au călcatu și Asiia, lovindu pre la luzbec, mari ţări tătărăști. Iară de 


la luzbec, pe după Marea Caspiei, care mare desparte Cazanul și 
Azderhanul de Ţările Persului, pe la Bahtri și acolo, pin Ţările Persului şi 
prin Asiria la Eghipet, unde la Eghipet, de boala ce-i zic desintiria, adecă 
deznodarea vintrelui, si-au sfârsitu viiata. 


De acestu vestitu împărat ai şi șanțul Troianul, săpat de ostile lui în 
vecinica pomenire, începându din Ţara Muntenească, peste toate apele 
acestea, care s-au pomenitu, Siretiul, Prutul, Nistrul, Buhul, Niprul, pănă la 
Don, totu acestu şanțu, carile îl vedem aicea la noi. Eu l-am trecut aproape 
de Nipru, pre la un târgu anume Vciorașnoe, tot pre câmpii, acel orașu nu 
departe de Chiov ieste, şi Chiovul ieste pre apa Niprului și presemne cum 
merge șanțul, apa Niprului, mai sus de Chiov o au trecut-o Traianu cu ostile 
sale. 


Să află unii de zicu că acestu șanţu, carile îl vedem pănă astăzi suptu 
acestu nume, Troian, să fie săpatu pentru sprijineala dispre tătari, 
închizându locul dispre câmpi de năvala prăzilor tătărăști, în care era şi 
răposatul Panaiotachie terzimanul cel mare și vestit pe vremea lui la 
împărăție. Nu știu unde și la ce istorii va fi cetit acestu lucru. La voroavă cu 
mine pentru șanțul acesta, au dat samă că un istoric, anume Bonfin, ungur, 
pomeneşte de șanțul acesta. Cum mi să pare, cine atâta loc de lume, 
începându din "Ţara Muntenească, pănă peste apa Donului ar hi putut apăra 
peste totu locul? Şi aicea la noi, să zicem că de la capul șanțului, de unde să 
începe totul, pe deasupra Galaţilor, alăturea cu Dunărea merge pre aproape 
şi peste Prut, iar nu departe de Dunăre, pre la satul turcesc acum, Troianul; 
dară deci unde să dipărtează la câmpi și de la Dunăre și de la Marea Neagră, 
iar peste apa Nistrului, ca mai departe merge peste câmpi pe la târgul 
Vcioraşnoe, pre unde l-am trecut eu, mai pe din sus de Chiov lovește la 
Nipru și de la Niprul cu mai mare depărțime de mare, la Don. Cum zicu, 
cine ar fi putut apăra atâta loc Bahtri, sau Bahtriana, în Afganistanul de azi. 
şi ţine? Că de au fostu aicea ţara discălicată des de Traian, cum ieste între 
aceste ape, Prutul şi Nistrul, dară de la Nistru pănă la Nipru și de la Niprul 
pănă la apa Donului și Traian-împăratul prin pustii au mersu. Așa şi lui 
Panaiotachie i-am răspunsu, la ce n-au ştiut cum mi-a mai răspunde. Aşa zic 
şi celorlalți, câți au mai scris, aşa şi lui Bonfin, de au scris așa, cum să fie 
şanţul acela săpat de vreo sprijineală de tătari. Mai de crezut suntu aceia 
carii ţin că Traianuâmpăratul au săpat acesta șanţu în vecinica pomenire şi 


veste şi să să ştie șleavul oştii de ceia carii să tragu după oști mari, 
niguțători şi oșteni, cum vedem și acum pre împărații turceşti și vezirii lor, 
pre unde mergu cu ostile, fac movile pe șleavul oștilor și pentru vestea şi 
pentru îndireptarea celora ce vin, ori oşteni, ori olăcari, ori niguțători, pre 
urmă dupre oști. Nici te mira cu cine ar fi săpatu un șanţu mare ca acesta 
căci cu mult mai mare au fost, numai cu vremi îndelungate s-au năruit și 
mâlito oaste de 600.000 de oameni numai slujitori, fără alte mulțime. într-o 
zi o sută de mii de oameni să să înşire în rându unul lângă altul, să arunce 
lutul cineş dreptu sine, caută cât loc pot coprinde 100.000 de oameni. Pre 
ușoară socoteală: loc de doao mile de cele mari, de nu și trei mile vor 
coprinde 100.000 de oameni, un conac întreg să face de oaste mare. Și la 
600.000 de oameni, a şasea zi într-o săptămână o dată unui om vine rândul 
la săpat. Şi acestu număr al oștii acelui împăratu, fără altă mulțime ce să 
trăgea după oști, scrie Dion istoricul, carile au scris viiaţa şi faptile acestui 
împărat și Evtropii istoricul, carile au scris viiața lui Adrianâmpăratul, 
ginerile lui Traian, carile, după moartea lui Traianu, el au stătut împăratu 
Râmului. Şi acesta Adrian au făcut Odriiul, oraşul, pre numele său, unde să 
împreună trei ape: 'Tungea, Marița și Arta în pământul Trachiei. 


Cu aceste oști Traian, căruia numele în Istoriile Râmului Ulpius 
Traianus, au călcatu această parte de lume, călcate şi de alţii cu ostile 
Râmului, mai nainte de dânsul de Pompeiu cel Mare și de Iulie Chesariul și 
de Avgust Chesar, însă nu pre aicea, ci pe la perși. Iară acesta împărat 
Traianu pre aici au venitu și au încunjuratu aceasta parte de lume, cum s-au 
pomenitu, şi iei au discălicat neamul, seminţiia care trăieşte pănă acum în 
Moldova și în Țara Muntenească și cât norod ieste în Ardeal cu acestu 
nume: român. 


Cap al cincilea 
Aicea vine rândul să pomenim de cetăţile ce se află aicea în ţară la noi 


Aice ne trage rândul a pomeni de cetăţile ţărâlor acestora; câte 
suntacmu şi-n Bugeag și aice la noi în ţară şi de faţă ce stau şi alte năruite, 
câtde-biia să cunoscu că au fostu cetăţi și câte sunt în Ţara Muntenească. 
Mare nevoie este a scrie de dânsăle, de cine ar fii făcute, că cât amu nevoit 
şi câtu amu cercat să știu ceva, de ce niiam făcute sunt, un cuvânt, o 
pomenire n-am putut afla; cu mare jele. Și oricum, într-alt chip a fi nu 


poate, numai ce sunt făcute de dachii cei vechi. Că întăiu Cetatea Albă, mai 
înainte de Traian au fost, că Avgustu-chesariul, care împătat a Râmului 
acmu triimitea şi el boierii cei greșiţi la închisoare, cum dzic turcii, surgun, 
la Cetatea Albă, unde şi pe un dascăl anume Poblius Ovidius, l-au trimis 
pentru niște stihuri de dragoste, ce scrisese acel dascăl, de îndemnase 
Râmul la curvie, carele au și murit în Cetatea Albă. Şi o baltă ce ieste acolo, 
Vidovul, pre numele acelui Ovidius ieste. 


Și aşea şi acestealalte cetăţi, cum ieste Suceava, Neamţul, Hotinul, 
Tighinea; însă pândzăle la toate cetăţile acestea, cela cu al doilea rându, de 
domnii sunt adaose, cum să pot vedea că toate au pândză și-ndoite suntu. 
Cele mai vechi mai mici sunt şi ca niște castele, adecă turnuri, au fostu, 
precum şi tocmite. Cearcă la tumul cetăţii Sucevii dispre amiadzădzi, unde 
scrie sus că ieste tocmit de Irimie-vodă și la porta cetăţii vei afla numele lui 
Despot-vodă, care slove pe lângă buor le-am cetit eu sângur. 


Și aşe, de pre Cetatea Albă luând dovadă, că aceiia cetate cu mult mai 
înainte au fostu de Traian, poate fi cestelalte de râmleni, după ce au 
descălecat Traian aice. Din ceste neamuri, al triilea să le fie făcut nu încape, 
fără una, cum am înţeles de cetatea Sorocii, să fie făcută de un Pătru-vodă, 
de care lucru mult mă mir că Urechii vornicul nu pomenește. Aflu pomenită 
cetatea Chilii, carii o scrie în v leat 6973 (1465) că au luat-o Ștefan-vodă cel 
Bun de la turci, șapoi la v let 6987 (1479) iunie 22 dzăli, că în' cestu an au 
început Ştefan-vodă a zidi cetatea Chilii şi au şi săvârşit-o într-acelaş an. 
Dar mă mir cum încape acestu lucru, că întăiu scrie că au răscumpărat-o de 
la turci, închinată de nevoie, ş-apoi să o zidească, cum va fi acel lucru? Aşi 
dzice că acel zidit de dzice, să o fie tocmit. Daria v let6973 păn la v let6987, 
14 ani suntu; cini ar fi stricat, şi nice scrie să fie stricato cineva aceşti 14 
ani. Citeşte gheografiile ceste de curându și vei afla în Historiile 
Țarigradului că împrumutându cu bani ianovezii pre împăratul Țarigradului, 
de oști împrotiva turcilor, le-au dat zălog Crâmul şi acesta parte de loc, 
unghiul Mării Negre, cu scălile lui, unde este acmu Bugeacul. Şi atunce 
ianovedzii au făcutu Chiliia pe Dunăre și Chiefe, care ieste pre malul mării 
în Crâmu; Chiefe are altu nume Theodoziia, la Historiie. 


Să află şi de greci făcute cetăţi, cum este Turnul Neovtolem, o cetate 
pustie, îmi pare să fie pe Cogâlnic, în Bugeagu; tătarii și ai noştri îi dzic 


Tatar-Bunar, că Neoptolem este nume grecescu. 


Altele multe, cărora stau năruiturile, de-biia semnele să cunoscu, cum 
ieste mai sus de Gălaţi, ce-i dzic Gherghina și pre Milcov, mai sus de 
Focşeni, de care pomenește Urechie vornicul că o chema Crăciuna. Și tot pe 
o poveste stau și cele câte să află în Ţara Muntenească, sau de dachi sau 
altele de râmleni făcute sunt. La podul lui Traian peste Dunăre, în Ţara 
Muntenească (Românească), la giudeţul Jiiului, ieste iar năruită o cetăţuie, 
acie adevărat de cine ieste făcută, cu numele Săverinul ieste, de care și mai 
sus s-au pomenit. Așijderea şi peste Dunăre au făcut pod, lucru de mirat, 
pecum mărturiseşte şi Dion la Viiaţa lui Traian, a căruia pod și astădzi să 
cunoscu pragurile în apă. Și mai încolo pe Dunăre, în preajma, ieste 
turnișorul Săverinului, de Săver-împăratul făcut și atâta. Iar pe ce vreme au 
făcut Săver nu scrie. Iar la alţi historici, cum la Dion carii au scris Viiaţa lui 
Traian, aşe şi la 'Topeltin, să află scris lătineşte: Traiani aeterna columna pe 
româniia: A lui Traian, vecinicul stâlpul. Ce dintru aceste să cunoşti că une 
cetăți într-acesti țări şi de râmleni sunt făcute. 


La năruiturile cetăţii de la Gălaţi, din sus, unde cade Bârladul în 
Dunăre, s-au aflat un ban de aramă galbăn şi de mare cât un ort, nu mai 
gios, în carele slovele nu s-au putut ceti de cie ce ştiu lătineşte, fără unii ce 
ştiu mai bine grecește dzic că scrie Marchiianopolis, şi samănă așea, iară 
celelalte slove de înţeles nu suntu. 


Aşijderea o piiatră mare adusă la Gălaţi la biserica Dii, mai mult nu s- 
au putut înţelege, făr de atâta, lătinește: Severus imperator romanorum; iar 
românește: Severa Râmului împărat. Şi acei cetăți dzicu Gherghina. 


Iar banul ce au aflat mai gios de Roman, iar la năruitura unii cetăţi, de 
care câtșestacii cei de patru bani leşești și mai gros, de aramă roșie şi chipul 
domnului suptu pălărie nemţască și-n pregiur slove sârbești: wnfou 
eweăfârișie: tatăl Moldovei, iar dintr-altă parte scrie: hereghia de Moldova. 
Acii hereghiia lătinește să dzice: hereditas, adecă: strămoșie. 


Pentru aceia dzicu de cetăţi că unile de domnii acmu, după a doa 
descălecătura a ţărilor suntu făcute, adecă zidite. 


Și aşea, cât s-au putut şti de cetăţi, aceste suntu acestor ţări, că sunt 
unele făcute de dachii, cum ieste deschis la Cetatea Albă, celelalte și de 
râmleni şi unele mai pe urmă și de domniele ţării. Și atâta putem ști de 
cetățile carii să află într-această ţară. 


Capul al şaselea 


De numerile neamului acestor ţări și de port şi de limba graiului, de unde 
au luat, așijderea şi de tunsura, cărei să află și acmu la prostime pe supt 
munte, lăcuitorii ce suntu şi de lege creştinească, de unde au luat 


Mare dovadă neamurilor, din ce rădăcină și izvor suntu, numile care au 
şi în de sine și la alte țări streine și măcară că nici un neam nu ieste în toată 
lumea să aibă numai un nume, ci unile dispre capetile cele dintăi a vreunui 
norod stăpânitoare, alte nume suntu di pre locuri, de unde suntu începute, 
multe di pre cetăți mari, multe de pre ape vestite. Cum vedem neamul 
nemţescu suptu aceste numere: întăi și mai ales și mai de cinste: alamani și 
aşa le zic istoriile cele vechi şi turcii; al doilea nume: gherman, adecă doi 
frați, latineşte ghermanus; o seamă de istorici le zicu tevtones, di pre capul 
lor Tevton, italiianii zicu tudesco, poate fi iară di pre Tevton; leşii, moscalii, 
noi zicem nemți. Mai apoi alte numere despărțite ca crăngile dintr-un 
copaciu: şvedzii, danii, franţozii, saxonii, belghii, batavii şi alte țări mai 
mărunte, totu din rădăcina cea veche a alamanilor crăngi și părți suntu. 


Aşa hișpanii; ibării, ţiltiberii, portogalii, iară tot un neam suntu; 
franţozii, galii tot un neam suntu. Turcii, de pre locul lor, Turhistan, de pe 
capul lor cel dintăi Osmangic: otomani, osmanlâi. Moscalii, rusii, bolgarii, 
sârbii, harvaţii, slovaţii, bohemii, raţii, polaţii totu un neam slovenescu 
suntu, fără alte numere ce suntu la streini. Că întăi acestui neam grecii leau 
zis savromatis, de pe ochi mierăi şi albeneţi, adecă ochi de șopârlă. Tătarii, 
tartari, de pe apa Tartara, schitii de pe sălbătăcie, nohai. Aşa toate neamurile 
suptu multe numere toate suntu. Ungurii: huni, maghiari, ugrii, iară sașii: 
dachii, saţii, goții, masaghetii. Şi acestea nu toate numerile, numai unile 
dintr-însile ţi le-am însemnatu, pentru înțelesul numerilormai lesne 
neamului şi acestor ţări, Moldovei și Ţărâi Munteneșşti și românilor din 
Ardeal. 


Aşa şi neamul acesta, de carele scriem, al ţărâlor acestora, numele 
vechiu și mai direptu ieste rumân, adecă râmlean, de la Roma. Acest nume 
de la discălicatul lor de Traian, și cât au trăit pănă la pustiirea lor di pre 
aceste locuri și cât au trăitu în munţi, în Maramoroș și pe Olt, tot acest 
nume au ţinut și ţin pănă astăzi şi încă mai bine muntenii decât moldovenii, 
că ei şi acum zic şi scriu ţara sa rumânească, ca şi românii cei din Ardeal. 


Iară streinii și ţările împrejur le-au pus acestu nume vlah, de pe vloh, 
cum s-au mai pomenit, valios, valascos, olah, voloşin, tot de la streini suntu 
puse aceste numere, de pre Italiia, cărora zic vloh. Apoi mai târziu, turcii, 
de pre numere domnului carile au închinat ţara întăi la turci, ne zic bogdani, 
muntenilor cara-vlah, grecii bogdano-vlah, muntenilor vlahos. Că acestu 
nume, moldovan, ieste de pre apa Moldovei, după al doilea discălicatul 
aceştii ţări de Dragoşu-vodă. Și muntenilor, ori de pe munte, muntean, ori 
de pe Olt, olteani, că leşii așa le zic, molteani. 


Măcară dară că și la istorii și la graiul și streinilor şi înde sine cu 
vreme, cu vacuri, cu primenele au și dobândescu și alte numere, iară acela 
carile ieste vechiu nume stă întemeiat și înrădăcinat: rumân. Cum vedem că, 
măcară că ne răspundem acum moldoveni, iară nu întrebăm: ştii 
moldovenește?, ce ştii româneşte?, adecă râmlenește, puţin nu zicem: sțis 
romaniţe? pre limba latinească. Stă dară numele cel vechiu ca un temei 
neclătit, deşi adaog ori vremile îndelungate, ori streini adaog și alte numere, 
iară cela din rădăcină nu să mută. Și aşa ieste acestor ţări și țărâi noastre, 
Moldovei şi Ţărâi Munteneşti numele cel direptu de moşie, ieste rumân, 
cum să răspundu şi acum toţi aceia din Ţările Ungurești lăcuitori și 
muntenii țara lor şi scriu și răspundu cu graiul: Țara Românească. 


Şi acestu nume vlah de la turci și de la greci ieste, de la nemți vallios, 
de la franţoji valahos, de la leşi voloşin, de la moscali şi de la rusi tot aşa 
voloşin și de la unguri olah; acesta nume tot de pe vloh ieste și vloh ieste 
italiianu, din care ţări a vlohului, adecă a Italiei, au pornitu Traian, 
împăratul Râmului, fără număr mulțime de norod şi i-au așezatu în aceste 
țări a Dachiei cei vechi. Să fie acest nume vlah de pre Fleac hatmanul 
Râmului, precum scriu unii, basne suntu. 


Și aşa dovedindu numele neamului acestuia, cum vezi din istorici mari 
si mărturiia tărâlor înprejur, ne trage rândul a pomeni de portul. Care acum 


portul stătătoriu ca numele și ca limba nu ieste, ci ia un neam de la alt neam 
porturile cu vreme. La care schimbarea hainelor face şi locul, de le caută a 
face şi îmbrăcăminte trupului, precum ieste firea ceriului a vreunii părți de 
lume. Că întăi la aceste părți de lume, unde trăescu moscalii, rusii, tătarii, să 
fie omul îmbrăcat în haine franţozeşti, ar crăpa de frigu. Și măcară și la noi 
pre aicea ce ierni suntu, Țara Italiei ierni ca acestea nu are niciodată, ci 
foarte blânde ierni, cum suntu la nuoi toamnile, și mare daru au acele ţări a 
Italiei, cât și vara nădușăli nu suntu ca aicea la noi, ci călduri cuvioase, 
puţin nu ca primăvara, cum ieste la noi la maiu, la iunie. Le-au căutatu dară 
acestora oameni mutaţi pre aceste locuri a-și schimba portul hainelor după 
vremea acestor locuri. 


Cătră acestea toate, caută ce scrie de portul rumânilor iscusitul istoric 
Lavrentie Topeltin din Mediiași, cuvintele lui ţi le izvodescu: Rumânii de 
Ardeal, ai noştri, poartă o haină de la umere pănă peste tot trupul îmbrăcaţi, 
ne fac mare învăţătură portului de vacurile cele de demult, care au ţinut 
părțile acestea de la septentrion, adecă părţile carile suntu aproape spre 
miiazănoapte, tot trupul acoperitu, care feliu de haine pomenește un dascăl 
anume Marţialis, că să chiema endromida, cu aceste cuvinte: îţi trimitem 
endromida, vechiu portu, nu mândru, iar bun de luna lui dichemvrie. Șlice 
au de pâslă, pe limba noastră deţască cuglă (eu socotesc cu chivere, care am 
apucatu eu şi la boieri aicea). Caută ce zice de opinci tot acela istoric 
Topeltin, şi nu de la sine, ci pune cuvintele a mai vechi de sine istoricilor, 
anume Alfonsu şi pre Plavt şi pre Ag. Ghel, carile au scris cărți de porturile 
cele vechi limbilor: Feliul încălțămintelora românilor ieste cu piiele crudă, 
defieştece dobitoc, piste picior învălit bine în obiiele de lână încalţă și apoi 
piielea aceia leagă cu curea piste picior, de înfăşoară piciorul de la degite 
pănă sus, toată glezna. Şi acestea ieste portul râmlenilor celor vechi, 
strămoşilor lor, care purta la oști. Acestu fel de încălțăminte a slujitorilor 
oşteni era la râmleni. Numai atâta osebire vedem, pe cum cetim în istoriile 
cele vechi, că oștenii Râmului nu învăliia în obiiele, ce gol piciorul încălța 
cu piiele și cu legături în cruciș, ca gratia; în opinci numai cât, ţine piciorul 
la călcăi lega. Acestea suntu cuvintile acelui istoric, din cuvântu în cuvântu. 
La noi de necinste ieste acest fel de încălțăminte acum, la acestea vacuri, 
care era de cinste la râmleni și de vitejie portu. Vedem acum la cerchezi că 
acest, fel de port de încălțăminte pentru sprinteniie ţin. 


Aice ieste locul a pomeni și de tunsura acia, de care au scris un Simion 
Dascăl si mai nainte de dânsul Istratie logofătul. 


Aceasta, precum s-au arătat de portul și încălțămintele opincilor din 
historicul Topeltin și iarăși dintr-însul să arată, de care așea dzice: Mă miru 
cum de doo feluri de tunsuri au luat ardelenii noştri de la râmleni, carii o ţin 
o samă și pănă astădzi: un fel de tunsură mai adâncu la tunsură, pe lângă 
pelițţă aproape, altfel mai departe de peliță prin peptine tund părul. Și acei 
tunsuri mai aproape de pieliță noi dachii o numim schieren, iar acesta mai 
depărtat de peliță o numim coluen. Şi tot Topeltin dzice: Râmlenilor le 
plăcea a rade și în chipul ceatleului acoperie cărunteţile sale şi pricină da că 
la cap din dos, la ceafă, tundea părul, să fie capul totu slobod de sudori şi în 
răcoreală la ostenele. Vede-se dară că ieste vechiu obiceiu tunsura aceasta, 
care şi pănă astădzi se vede la o samă de lăcuitorii a țărâi noastre şi-n 
Ardeal, şi ieste de la râmleni aceasta, sămnu slujitorescu, că în chipul 
cetlăului își învăluia capul slujitorii Râmului cu taftă supţire, ca-n chip de 
cunună slujitorească. Vădu-să dar basnele acelor scriitori mai sus pomeniti, 
Simion Dascălul și Istrate logofătul și acel amăgeu, Misail Călugărul, carii 
au scris că sămnul acei tunsuri ca un cetlău au fostu sămnu tălhărescu, cu 
cărei însamnă râmlenii cei de rău făcători. 


Rămâne aici rândul a arăta de graiul și slovele, de unde ieste izvorât, 
acestor ţări de care pomenim. Precum dar s-au arătat de-plin neamul acestor 
țări aşedzate pe aceste locuri de râmleni, așe şi graiul totu de la râmleni 
izvorât, cu ciilalți historici mărturiseşte şi Topeltin, care așe dzice: Am 
dovedit mai sus a fi Italiia pricina descălicării valahilor, aşe și aice aceiiaş 
laudă mărturisim, că limba lor ieste limba vechilor romani, amestecată sau 
mai mult stricată cu sârbască, rusască, dățască, horvăţască slovenească 
procâi. Şi dzice precum și un historicu ce-i dzic Covaţiiocie au socotit 
precum graiul de casă a ardelenilor mai mult are în sine însămnarea graiului 
românescu și lătinescu, decât a graiului de acmu a italiianilor. 


Și cu vreme îndelungată, ce nu strămută și nu astupă, vestite împărăţii, 
crăii, domnii, așe şi graiul romanilor pre aceste locuri cu îndelungată vreme 
şi răsipă lăcuitorilor, romanii de supt aceste locuri, care pustiindu-să de 
năvala tătarâlor, să mutase aceștia de aice la Maramorăș, cei din [ara 
Muntenească la locurile Oltului, trecându munții, ş-au stremutat, și graiul. 


Că unde dzice lătinește: Deus, noi dzicem: Dzău sau Dumnădzău, meus, al 
mieu, aşijderea, unde telum ei, ceriul, homo, omul, fronsu, fruntea, 
anghelus, îngerul. Iar nice unili cuvinte nu suntu să nu fie protivnice cu 
lătineşte, sau la început, sau la mijloc sau la fârşit, iar unele stau neclătite, 
cumu-i barbabarba, luna-luna şi altețe ca acestea: vinumvinul, panis-pâne, 
manus-mena, culter-cuţit. 


Și aşe cum amu dzis, cu vremea ș-au schimbat graiul și s-au amestecat 
cu slovenescu, dațescu şi cu alte care le-am pomenit dintru Topeltin. Pe 
această poveste cură și aflatul slovelor, cu care și scrisoarea de la sârbi o au 
luat-o, amu după a doa descălecătură de Dragoș-vodă aice în ţară și la 
munteni Negrul-vodă. 


Cătră acestea adaogim rândul aice obiceilor meselor și ospeţelor, carii 
să văd că-s vechi ţinute aice într-aceste țări şi le ieste de la vechii romani, 
precum a închina păhar pentru sănătăţile priietinilor ş-a împăraţilor, că scrie 
Dion vestitul historicul, care întru laudă împăratului Avgustu cum vechiu 
obicei au fostu ca nărodul giurând pre piedzii cei buni sau nărocirea 
împăratului, să be la ospeţe pentru sănătatea lui. Ciiarcă de aceasta mai pre 
largu la Pliniie. Acestu obiceiu şi la nemți și la unguri, la ardeleni, vechii 
romani și la noi pe urmă, de pomenesc la mese sănătăţile domnilor cu 
păhare pline de băuturi, aşe și a priietinilor. La acestea și obiceiul ce stă 
încă într-aceste țări, adecă aice la noi și la munteni și la darea datoriei de 
opşte, adecă la moarte, vechiu obiceiu, că dzice 'Topeltin: în Ardeal dachilor, 
obiceiu cu mare petrecere a duce mortul la groapnița; mărgu înaintea 
boierilor cântăreții şi preuţii, pe urmă viniia cielaltă mulțime, închipuind 
cum și ceielalți vor merge unde și cel mortu, ca cum ar dzice: mergi, că noi 
te vom urma. Vechiu obiceiu şi la râmleni; le dzice trimbiţe înaintea osălor, 
cum mărturisește Ovidius: Cantabat moestis tibia funeribus adecă: Cânta 
trâmbiţă de jelea astrucării. Și aceasta la cei mai de cinste oameni să făce, 
precum şi astădzi la aceste ţări, la astrucări domnilor și la alţii oameni de 
cinste. Și iar tot acel Topeltin dzice: Muierile daţilor osăle părinţilor, a 
ficiorilor, a bărbaţilor şi altor rudenii cu bocet nespus mărgu după ose, cu 
plânsuri de mirat şi cuvinte de jele cuprindu osăle și cu glas mare toată 
viiaţa omenească o plângu. Scrie Varro în cartea a 4, de viiața romanilor, 
cum cerca muiere, care avea glas mai bun, de cânta la osă, precum aceastaş 
şi aici în ţară să face şi pănă astădzi şi cu alăute. 


Şi acestea le-am arătat ca şi dintru acestea să să cunoască niiamul cu 
obiceiurile că au ieşit de la Râmu. 


Cap al şeptilea şi cel de pre urmă 


Vini rândul a arăta cât au trăit aceste locuri cu oameni după descălicarea 
lui Traian cu românii de la Italiia 


Năbuşit-au dartătarâi pe aceste locuri și mai mulți, cu Atila din părțile 
Schitii Asiiatică, care și craiu au stătut întăi ungurescu. 


lar 'Topeltin scrie, cum Gallienus-împăratul, socotind cum aceste 
descălecături de pe aceste locuri a lui Traian nu vor sta, le-au mutat în 
Dobrogea. Şi aşe românii din Țara Muntenească au trecut munții, 
aşedzându-să la Olt, la Herţeg şi pe la Făgăraş. Iar ceştealalții, unde suntem 
acmu noi, mai târdziu, după ce nau putut mai mult a sta prin cetăţi si pre 
supt munţi, pentru lipsa hrănii, au trecut munţii la Maramorăș, aşedzându-se 
pe la Giurgiu şi pe la Ciucu. 


lar după ce s-au pustiitu de la Atila şi cum amu dzis mai sus că unii 
mutaţi peste Dunăre, la Dobrogea, unii peste munţi asupra Oltului, cei din 
Ţara Muntenească, cestilalții la Maramorășu, păn la vremea lui Laslău, 
craiului creştin ungurescu, la a căruia vreme s-au descălecat al doilea rându 
de Dragoş-vodă ţara noastră şi de Negrul-vodă Ţara Muntenească. 


la dară aminte, atâta vac ce au trăit lăcuitori romani pen Maramorăşu și 
pe la Olt, megiiași cu alte limbi atâta vreme, au n-au putut să să schimbe și 
graiul celu chiar românescu”? Şi acesta ieste pricina de s-au străcat lăcuitorii 
acestor ţări graiul acmu la a doo descălecătură, cu graiul strămutat și 
schimbat cu ungurescu, cu sârbăscu, cu dățăscu, cu slovenescu i proci, 
veniți pe aceste locuri. Dzice-va neştine: dar cum de-au lăsat cei de pre 
urmă împărați, ce au fostu a Râmului pe urmă, şi după ce au mutatu marele 
Costantin scaunul Râmului la Țarigrad și pe urmă alți împărați creștini, 
Leon înțeleptul, Iraclie, lustiniian şi câtva hatmani vestiți? Răspundzu: că 
după ce s-au mutat scaunul la Țarigrad, mai multu zăbavă sa cu perși avea 
împărații, pe urmă cu sarațini şi aceste locuri stă fără agiutorși aşe pustiirea 
lor de tătari, cum sau dzis mai sus. 


Și aceste câte s-au putut afla de descălecatul cel dintăiu pe largu s-au 
scris; mai multe ce lipsăscu să nu fie mirare, câte vacuri de oameni s-au 
petrecut. Pentru aceia, ce nu s-au putut plini, crede, iubite cetitorule, 
uitându-te la atâta vacu, că nu s-au pomenit păn la acesta anu nime de 
descălecatul ţărilor acestora. 


